Władysław Lam

mini|Grob u Gdańsku
**Władysław Lam** (fonetski: Vladislav Lam; Konjic, 24. augusta 1893. – Gdańsk, 1. januara 1984.) bio je poljski slikar, grafičar i umjetnički kritičar.

## Biografija 
Rodio se u bosanskohercegovačkom gradu Konjicu, gdje je pohađao osnovnu školu. Od 1904. pohađao je gimnaziju u Sarajevu, zajedno sa Ivom Andrićem. Maturu je položio 1912. u Tuzli. O tom periodu života pisao je u knjizi „Gradić na Neretvi”, izdatoj na poljskom 1973. Već u djetinjstvu je uočen njegov slikarski talenat. Po dolasku u Krakov 1912. upisao se na Likovnu akademiju u klasama Teodora Axentowicza i Jozefa Mehoffera. 1918. je diplomirao i počeo profesionalni život.

Bio je nastawnik fizičkog vaspitanja u Łodziu, učitelj crtanja u vojnoj školi br.2 u Modlinu i u gimnaziji u Poznanju. 1925. je otišao u Francusku, boravio je u Parizu i putovao po južnoj Francuskoj, slikao arhitektonske vidike i pejsaže. Bio je član i sekretar umjetničkih skupina *Świt* i *Plastyka*, u njegove zadatke spadala je između ostalog organizacija izložbi. 1929. je ponovo otišao u Francusku, a vrativši se pridružio grupi Nowa Generacija i nastanio se u Lavovu. Slikao je figuralne kompozicije, portrete, arhitektonske vidike i pejsaže. 1934. je postao šef Katedre smjera crtanja na Lavovskoj politehnici, dobiviši titulu zamjenika profesora.

Nakon što je okupator osvojio Lavov, Władysław Lam je bio obuhvaćen zabranom obavljanja posla predavača.

1945., zahvaljujući intervenciji prof. Stanisława Łukasiewicza, nakon iseljenja iz Lavova stigao je u Gdańsk i pridružio se grupi koja je organizirala Odsjek za arhitekturu na Gdanskoj politehnici. Određeno vrijeme vršio je dužnost dekana. Njegov zadatak je bio organizovati Katedru crteža i vajarstva. Bio je osnivač udruženja slikara i vajara, koje je organizovalo i izložbu slikarstva na Gdanskoj politehnici. 1948. je izabran za vanrednog profesora crtanja, vajarstva i slikanja na Odsjeku za arhitekturu GP. Istovremeno je predavao u Državnoj visokoj školi likovne umjetnosti u Sopotu.

I nakon penzionisanja je nastavio pedagoški rad i slikao; od 1956. je eksperimentirao s apstrakcijom s elementima aluzije.

U djelatnost Władysława Lama spada i umjetnička kritika, bio je autor i koautor mnogih knjiga, eseja i članaka u časopisima, kao i tekstova u katalozima izložbi. Nakon 1945. putovao je po Evropi, pozivali su ga u Italiju (1957.), Jugoslaviju (1958.), Francusku (1968.), Švicarsku i SR Njemačku. Tokom cijelog poslijeratnog perioda je stvarao, učestvovao je u mnogim izložbama u zemlji i inostranstvu. Radio je i litografije i drvoreze, a stvorio je autorsku tehniku monorita.

Odlikovan je između ostalog Oficirskim ordenom (1964.) i Krstom Ordena Obnove Poljske (1978.). i Kazimierzu Sramkiewiczu. U svečanosti je učestvovala gradonačelnica Gdańska.

## Djela 
### **Slikarstvo (izabrana djela)** 
* Djevojčica s lutkom
* Dječak. Apač
* Portret majke
* San
* Stari most u Mostaru
* Građevina od kocaka
* Pejsaž iz Olive
* Južni pejsaž
* Korpica
* Janje
* Stari zid
* Vizija grada

### Književnost 
* Razmišljanja o umjetnosti
* Slikarstvo i njegovi principi
* Slikarstvo kroz vijekove
* Svjetla i sjene
* Stvaralaštvo kao fenomen životnog instinkta
* Problemi likovnog odgoja
* Crtež i slikarstvo
* Umjetnost djeteta i njegov prirodni razvoj
* Slikarstvo
* Kako steći slikarsko znanje
* Gradić na Neretvi

## Reference 
## Vanjski linkovi 
* 

Kategorija:Rođeni 1893.
Kategorija:Umrli 1984.
Kategorija:Biografije, Konjic
Kategorija:Poljski slikari